(1 พ.ย.) พล.ท.ยุทธพงษ์ พวงทอง ประธานคณะกรรมการด้านการก่อสร้างและสาธารณูปโภคงานมหกรรมพืชสวนโลกเฉลิมพระเกียรติฯราชพฤกษ์ 2549 เปิดเผยว่า วันนี้เป็นวันเริ่มงานคาดว่าจะมีประชาชนหลั่งไหลมาเที่ยวไม่น้อยกว่า 35,000 คน เกรงว่าห้องสุขาที่อยู่ภายในบริเวณงาน 651 ห้อง อาจไม่เพียงพอจึงขอความร่วมมือรถสุขาเคลื่อนที่ของเทศบาลนครเชียงใหม่ให้บริการบริเวณจุดจอดรถ รวมทั้งเพิ่มจุดทิ้งขยะและเพิ่มเวลาจัดเก็บทุก 3 ชั่วโมง ซึ่งการจัดการขยะนั้น อบต.แม่เหียะ จะเป็นผู้ดูแลขนไปทิ้งภายในพื้นที่ที่จัดเตรียมไว้สำหรับผู้ที่ใช้เส้นทางจราจรมุ่งหน้าเข้าสู่ตัวเมืองเชียงใหม่ สามารถติดตามข้อมูลความหนาแน่นของปริมาณรถยนต์บนเส้นทางได้ทางสถานีวิทยุ คลื่นราชพฤกษ์ ความถี่ 98 เมกะเฮิรตซ์ ตลอดช่วงการจัดงานตั้งแต่เวลา 07.00 น. นักท่องเที่ยวชาวไทย และต่างประเทศ เริ่มเดินทางเข้าเที่ยวชมงานโลก ทำให้รถโดยสารของ ขส.มก และ ขสชม.ที่ทางผู้จัดงานจัดเตรียมไว้แต่ละคันแออัดยัดเยียด รวมถึงกลุ่มนักเรียนของแต่ละโรงเรียนในจังหวัดเชียงใหม่ และจังหวัดใกล้เคียง ต่างเหมารถมาเที่ยวชมงานจำนวนมาก โดยนักท่องเที่ยวส่วนใหญ่ต่างถ่ายภาพดอกไม้ และพื้นที่จัดงานตั้งแต่ทางเข้าเพื่อเป็นที่ระลึกต่อมาเวลา 09.00 น. เครื่องบินของกองทัพอากาศบินวนโปรยดอกไม้รอบงานสร้างความตื่นตาให้กับนักท่องเที่ยว และเป็นที่น่าสังเกตว่า ในบริเวณพื้นที่ทางเข้าที่ทางงานไม่ให้นักท่องเที่ยวนำรถเข้าไปมีกลุ่มพ่อค้านำธงชาติ ธงเฉลิมพระเกียรติ และธงสีม่วงสัญลักษณ์ของงาน ขนาดเล็กมาขายให้นักท่องเที่ยว สร้างความรำคาญให้นักท่องเที่ยวเนื่องจากกลุ่มพ่อค้าได้ตื้อขายให้กับนักท่องเที่ยวแทบทุกคน ได้มีนักท่องเที่ยวจากทั่วประเทศต่างเดินทางมารอเข้าชมตั้งแต่ช่วงเช้าจนทำให้บรรยากาศบริเวณด้านหน้าคึกคักพอสมควร ท่ามกลางอากาศที่เย็นสบายปลอดโปร่ง
พล.ท.ยุทธพงษ์ พวงทอง เป็นประธานคณะกรรมการด้านการก่อสร้างและสาธารณูปโภคงานมหกรรมพืชสวนโลกเฉลิมพระเกียรติฯราชพฤกษ์ เมื่อปีใด 
2549